TomTom viser system til selvkørende biler på CES

Las Vegas: Siden GPS’erne flyttede ind i telefonerne, har der været temmelig stille omkring TomTom, der engang kæmpede mod amerikanske Garmin om pladsen i forruden. Men nu har hollænderne fundet et nyt område. På CES vil de vise et komplet system til selvkørende biler, som er lavet i samarbejde med japanske Denso, der laver komponenter til biler.

Målet er at lave et system, der både kan planlægge kørsel fra punkt a til punkt b – TomToms spidskompetence – og undgå objekter i omgivelserne på vejen. Såkaldt Level 2 Automation, som skal fungere på motorveje og andre større veje.

TomTom vil levere højt detaljerede kort, der skal arbejde sammen med sensorer fra Denso; kameraer, radarer, etc.

Kortopdateringerne i systemet vil blive klaret via crowsourcing i et system der kaldes Roadagrams og vil blive leveret til bilerne via TomToms kortsystem AutoStream.

TomTom viser system til selvkørende biler på CES